BIZ แนวโน้มปี 63 สดใสต่อเนื่อง!
BIZ เป็นผู้จำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา และบริการซ่อมบำรุงรักษาชุดเครื่องมือทางการแพทย์
BIZ เป็นผู้จำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา และบริการซ่อมบำรุงรักษาชุดเครื่องมือทางการแพทย์
29 พ.ย. 2562

คุณค่าบริษัท
บริษัท บิสซิเนสอะไลเม้นท์ จำกัด (มหาชน) หรือ BIZ เป็นผู้จำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา (Radiotherapy) และให้บริการซ่อมบำรุงรักษาชุดเครื่องมือทางการแพทย์ดังกล่าว (Maintenance Service)
ถือว่าเป็นผลิตภัณฑ์ที่มีลักษณะเฉพาะทาง และมีบริษัทผู้ผลิตน้อยราย  ผลลัพธ์ยังคงเป็นผลบวกต่อบริษัทสามารถประคับประคองผลงานสดใสต่อเนื่อง (ถือเป็นจุดแข็ง)
ขณะเดียวกันภาพรวมการดำเนินธุรกิจในช่วงไตรมาส 4 ปี 2562 ยังมีทิศทางที่ดีต่อเนื่อง ซึ่งทำให้มั่นใจว่าผลงานปีนี้จะเติบโตได้ตามเป้าหมายที่วางไว้เติบโตไม่ต่ำกว่า 10% จากปีก่อน  เนื่องจากปัจจุบันมีงานในมือรอรับรู้รายได้ (backlog) ไว้แล้วกว่า 1,550 ล้านบาท ซึงจะรับรู้รายได้ในปีนี้ราว 200 ล้านบาท ส่วนที่เหลือพร้อมจะรับรู้ได้ในปี 2563 ซึ่งจะทำสถิติสูงสุดใหม่
นอกจากนี้บริษัทได้เข้าร่วมประมูลงานใหม่ต่อเนื่อง ซึ่งส่วนใหญ่เป็นงานของโรงพยาบาลรัฐ 7-8 โครงการ มูลค่างานรวมประมาณ 1,000 ล้านบาท โดยจะทยอยรู้ผลการประมูลงานในช่วงต้นปี 2563
ส่วนผลการดำเนินงานไตรมาส 3 สิ้นสุดวันที่ 30 กันยายน 2562 ผ่านมา บริษัทมีรายได้รวมทั้งสิ้น 241.87 ล้านบาท จากงวดเดียวกันของปีก่อน 283.14 ล้านบาท ส่งผลให้มีกำไรทั้งสิ้น 39.68 ล้านบาท หรือ 0.099 บาทต่อหุ้น จากงวดเดียวกันของปีก่อน 41.86 ล้านบาท หรือ 0.105 บาทต่อหุ้น เหตุจากบริษัทมีการลงทุนในบริษัทย่อย เพื่อดำเนินโครงการโร’พยาบาลเฉพาะทางด้านการรักษาโรคมะเร็ง
ขณะที่ผลการดำเนินงานงวด 9 เดือน สิ้นสุดวันที่ 30 กันยายน 2562 บริษัทมีรายได้รวมขยับขึ้นมาอยู่ที่ 539.58 ล้านบาท จากงวดเดียวกันของปีก่อน 448.74 ล้านบาท ส่งผลให้บริษัทมีกำไรขยับขึ้นมาอยู่ที่ 70.51 ล้านบาท หรือ 0.176 บาทต่อหุ้น จากงวดเดียวกันของปีก่อน 59.65 ล้านบาท หรือ 0.149 บาทต่อหุ้น
เมื่อวิเคราะห์ฐานะทางการเงินของบริษัทเพื่อเป็นส่วนหนึ่งในการตัดสินใจต่อการลงทุนของนักลงทุน ก็พบว่า ฐานะทางการเงินของบริษัทยังคงแข็งแกร่งเป็นอย่างมาก เพราะบริษัทมีสินทรัพย์หมุนเวียนมากถึง 1,288.10  ล้านบาท เมื่อนำมาเทียบกับหนี้สินหมุนเวียนเพียง 830.12 ล้านบาท ได้ค่า CURRENT RATIO อยู่ที่ระดับ 1.55 เท่า แสดงว่า ฐานะทางการเงินของบริษัทยังดีอยู่
สิ่งสำคัญ ปัจจุบันซื้อขายบนค่า P/E เพียง 11.98 เท่า ถือว่าราคายังไม่แพง  ประกอบกับอัตราส่วนเงินปันผลตอบแทนถือว่าค่อนข้างสูงอยู่ที่ 5%
ดังนั้นสถานการณ์ของ BIZ อนาคตยังมีทิศทางที่ดี !!!
…
ผู้ถือหุ้นรายใหญ่
รายชื่อกรรมการ